
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2853 

22 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Δήμου Λέ¬ 
σβου. 1 

Τροποποίηση της ΠΟΑ 1052/17-02-2014 (ΦΕΚ 389 
Β') απόφασης του Γενικού Γραμματέα Δημοσίων 

Εσόδων. 2 

Τύπος της οριστικής πράξης διορθωτικού προσδιο¬ 
ρισμού φόρου κληρονομιάς, δωρεάς, γονικής πα¬ 
ροχής, προίκας και μεταβίβασης ακινήτων. 3 


ΑΠΟΦΑΣΕΙ Σ 

Αριθμ. 30/077/2587 ( 1 ) 


Απόσταξη σύκων και αποσύκων από τους μικρούς απο- 
σταγματοποιούς (διήμερους) του Δήμου Λέσβου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του κεφαλαίου Ε 
του άρθρου 7 του ν.2969/2001 «Αιθυλική αλκοόλη και 
αλκοολούχα προϊόντα». 

2. Τις διατάξεις της παραγράφου 1 του άρθρου 82 
του ν.2960/2001 «Εθνικός Τελωνειακός Κώδικας» (ΦΕΚ 
265/Α), όπως έχουν τροποποιηθεί και ισχύουν. 

3. Τις διατάξεις του καν.(ΕΚ) 110/2008 «σχετικά με τον 
ορισμό, την περιγραφή, την παρουσίαση, την επισήμαν¬ 
ση και την προστασία των γεωγραφικών ενδείξεων των 
αλκοολούχων ποτών και την κατάργηση του κανονισμού 
(ΕΟΚ) 1576/89 του Συμβουλίου». 

4. Την απόφαση του Πρωθυπουργού και του Υπουργού 
Οικονομικών αριθμ. ΥΠΟΙΚ 07927 ΕΞ/19-9-2012 «Ανάθεση 
αρμοδιοτήτων στον Υφυπουργό Οικονομικών Γεώργιο 
Μαυραγάνη» (ΦΕΚ 2574/Β). 

5. Την απόφαση Δ6Α1196756ΕΞ2013 (ΑΔΑ ΒΛΓΔΗ-ΙΘΥ) 
«συμπλήρωση της υπ’ αριθ. Δ6Α1015213/28-1-2013 (Β’ 130 
και 372) απόφασης του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γ ενικό Γ ραμματέα της Γ ενικής Γ ραμματείας Δη¬ 
μοσίων Εσόδων του Υπουργείου Οικονομικών» (ΦΕΚ 
3317/Β). 


6. Το υπ’ αριθ. 30/056/1127/02-09-2014 έγγραφο της 
Χημικής Υπηρεσίας Μυτιλήνης με το οποίο διαβιβάζο¬ 
νται έγγραφα της Δημοτικής Ενότητας Ερεσσού και 
Δημοτικής Ενότητας Μεσοτόπου του Δήμου Λέσβου, 
σχετικά με τις αιτήσεις των παραγωγών σύκων του 
εν λόγω Δήμου με τις οποίες αιτούνται την άδεια για 
την απόσταξη της παραγωγής τους, και σύμφωνα με 
το οποίο τα προς απόσταξη σύκα και απόσυκα των εν 
λόγω παραγωγών, κατόπιν διενεργηθέντος επιτόπιου 
ελέγχου, δειγματοληψίας και εξέτασής τους, είναι κα¬ 
τάλληλα για απόσταξη. 

7. Τους λόγους σκοπιμότητας για την οικονομική ενί¬ 
σχυση των συκοπαραγωγών του προαναφερθέντος Δή¬ 
μου Λέσβου, το γεγονός ότι, κατά τα προαναφερθέντα, 
τα προς απόσταξη σύκα και απόσυκα είναι κατάλληλα, 
ως και ότι κατά την υπό προϋποθέσεις απόσταξη αυ¬ 
τών παράγονται προϊόντα κατάλληλα για ανθρώπινη 
κατανάλωση. 

8. Την από 29-9-2014 σχετική εισήγηση της Δ/νσης 
Αλκοόλης, Αλκοολούχων Ποτών, Οίνου, Ζύθου του Γ.Χ.Κ., 
για την έκδοση της παρούσας απόφασης. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

I. Επιτρέπουμε την απόσταξη σύκων και αποσύκων 
από τους μικρούς αποσταγματοποιούς (διήμερους) του 
Δήμου Λέσβου, για την περίοδο 2014-2015, επί κατα¬ 
βολή του προβλεπόμενου φόρου σύμφωνα με τις δια¬ 
τάξεις του άρθρου 82 παρ. 1 του ν.2960/2001 «Εθνικός 
Τελωνειακός Κώδικας» (ΦΕΚ 265/Α), όπως αυτές έχουν 
τροποποιήθει και ισχύουν και υπό την προϋπόθεση της 
τηρήσεως και των λοιπών σχετικών διατάξεων του 
ν.2969/2001 και του καν.(ΕΚ) 110/2008. 

II. Οι κατά τόπον αρμόδιες Υπηρεσίες της Γ.Δ.Τ. και 
Ε.Φ.Κ. και του Γ.Χ.Κ. να λάβουν όλα τα ενδεικνυόμενα 
μέτρα, κατά λόγο αρμοδιότητας, για τη διασφάλιση των 
συμφερόντων του δημοσίου, ως και για την τήρηση των 
διατάξεων του καν (ΕΚ) 110/2008. 

III. Για τον προσδιορισμό της παραχθησόμενης ποσό¬ 
τητας «προϊόντος απόσταξης μικρών αποσταγματοποι- 
ών», η οποία, για τον υπολογισμό του αντιστοιχούντος 
φόρου, τελικά θα αναχθεί σε χιλιόγραμμα προϊόντος 
με αλκοολικό βαθμό 40 % νοΙ και θα γνωστοποιηθεί 
στο αρμόδιο Τελωνείο Μυτιλήνης, η Χημική Υπηρεσία 
Μυτιλήνης θα προβεί στον προσδιορισμό του ενεχόμε- 

νου στα προς απόσταξη σύκα και απόσυκα σακχάρου, 
τούτου εκφραζομένου ως ιμβερτοσακχάρου, θα ληφθεί 
δε ως συντελεστής αποδόσεως ο ισχύων, για τα σύκα 
και απόσυκα, βάσει του από 10 Απριλίου 1953 Β.Δ. «περί 
διατιμήσεως του Οινοπνεύματος». 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 
-♦- 

Αριθμ. ΠΟΑ. 1224 (2) 

Τροποποίηση της ΠΟΑ 1052/17-02-2014 (ΦΕΚ 389 Β') από¬ 
φασης του Γ ενικού Γ ραμματέα Δημοσίων Εσόδων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 23 του ν. 3427/2005 (ΦΕΚ 
312 Α'). 

2. Την ΠΟΑ 1052/17-2-2014 (ΦΕΚ 389 Β') απόφαση Γε¬ 
νικού Γραμματέα Δημοσίων Εσόδων «Τύπος και περιε¬ 
χόμενο της δήλωσης στοιχείων ακινήτων (Ε9) φυσικών 
και νομικών προσώπων έτους 2014, τρόπος αναγραφής 
των ακινήτων, δικαιολογητικά που συνυποβάλλονται και 
διαδικασία υποβολής της». 

3. Τις εξουσιοδοτικές διατάξεις των άρθρων 4,18 του 
ν. 4174/2013 (ΦΕΚ 170 Α'). 

4. Τ ις διατάξεις των άρθρων 1 έως και 8 του ν.4223/2013 
(ΦΕΚ 287 Α'). 

5. Τ ις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γ ενικού Γ ραμματέα 
Δημοσίων Εσόδων. 

6. Την πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

7. Το γεγονός ότι δεν προκαλείται μείωση κατά τον 
υπολογισμό των ακινήτων στη δήλωση ενιαίου φόρου 
ιδιοκτησίας ακινήτων. 

8. Την ανάγκη διευκόλυνσης των συναλλαγών με την 
απλούστευση των διαδικασιών. 

9. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Η περίπτωση 10 του άρθρου 4 της ΠΟΑ 1052/17-02- 
2014 (ΦΕΚ 389 Β') απόφασης του Γ ενικού Γ ραμματέα 
Δημοσίων Εσόδων αντικαθίσταται ως εξής: 

10. «Η επιφάνεια των λωρίδων γης, στις οποίες βρίσκο¬ 
νται σιδηροτροχιές ή στις οποίες εδράζονται πύργοι και 
γραμμές μεταφοράς ηλεκτρικής ενέργειας, αναγράφε¬ 
ται συνολικά ως οικόπεδο ή γήπεδο, κατά περίπτωση, 
ανά Δήμο» 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

Αριθμ. ΠΟΑ. 1227 (3) 

Τύπος της οριστικής πράξης διορθωτικού προσδιορι¬ 
σμού φόρου κληρονομιάς, δωρεάς, γονικής παροχής, 
προίκας και μεταβίβασης ακινήτων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις των άρθρων 2, 5, 23, 25, 28, 30, 34, 37, 
41, 63 και 66 του ν. 4174/2013 (ΦΕΚ 170 Α'/26-07-2013) 
«Φορολογικές Διαδικασίες και άλλες διατάξεις» (Κ.Φ.Δ.), 
όπως ισχύει. 

2. Τις διατάξεις του Κώδικα Διατάξεων Φορολογίας 
Κληρονομιών, Δωρεών, Γονικών Παροχών και Κερδών 
από τυχερά παίγνια, ο οποίος κυρώθηκε με το πρώτο 
άρθρο του ν. 2961/2001 (ΦΕΚ 266 Α'), όπως ισχύει. 

3. Τις διατάξεις περί φορολογίας μεταβίβασης ακινή¬ 
των του α.ν. 1521/1950 (ΦΕΚ 245 Α'), ο οποίος κυρώθηκε 
με το ν. 1587/1950 (ΦΕΚ 294 Α'), όπως ισχύει. 

4. Τη με αριθ. πρωτ. Δ6Α 1036682ΕΞ2014/25.2.2014 
(ΦΕΚ 478Β' και 558) απόφαση του Γενικού Γραμματέα 
Δημοσίων Εσόδων του Υπουργείου Οικονομικών, με 
θέμα «Μεταβίβαση αρμοδιοτήτων και εξουσιοδότηση 
υπογραφής «Με εντολή Γ ενικού Γ ραμματέα Δημοσίων 
Εσόδων» σε όργανα της Φορολογικής Διοίκησης», όπως 
έχει τροποποιηθεί και ισχύει. 

5. Τις διατάξεις της υποπαραγράφου Ε2 της παρα¬ 
γράφου Ε 1 του άρθρου πρώτου του ν. 4093/2012 περί 
σύστασης θέσης Γ ενικού Γ ραμματέα Δημοσίων Εσόδων 
(Α' 222), όπως ισχύει. 

6. Την πράξη του Υπουργικού Συμβουλίου αρ. 20 της 
25-06-2014 (ΥΟΔΔ 360) «Επιλογή και Διορισμός Γενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

7. Το γεγονός ότι με την παρούσα απόφαση δεν πραγ¬ 
ματοποιείται επιπλέον δαπάνη σε βάρος του Κρατικού 
προϋπολογισμού, αποφασίζουμε: 

1. Ο τύπος της οριστικής πράξης διορθωτικού προσδι¬ 
ορισμού φόρου κληρονομιάς, δωρεάς, γονικής παροχής 
και μεταβίβασης ακινήτων έχει ως το σχετικό υπόδειγ¬ 
μα, που επισυνάπτεται ως παράρτημα της απόφασης 
αυτής. 

2. Η πράξη διορθωτικού προσδιορισμού του φόρου, 
κοινοποιείται κατά τα οριζόμενα στις περιπτώσεις β 
και γ της παραγράφου 2 και στις περιπτώσεις β, γ και 
δ της παραγράφου 3 του άρθρου 5 του Κ.Φ.Δ.. 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ 

ΥΠΗΡΕΣΙΑ ΕΛΕΓΧΟΥ:. 

Διεύθυνση:. 

Τηλ.:. 


ΠΑΡΑΡΤΗΜΑ 


Αριθ. Πράξης 
Αριθ. Φακέλου 
Αριθ. Δήλωσης/Δηλώσεων 
Αριθ. Εντολής 


ΟΡΙΣΤΙΚΗ ΠΡΑΞΗ ΔΙΟΡΘΩΤΙΚΟΥ ΠΡΟΣΔΙΟΡΙΣΜΟΥ ΦΟΡΟΥ 
ΚΛΗΡΟΝΟΜΙΑΣ/ΔΩΡΕΑΣ/ΓΟΝΙΚΗΣ ΠΑΡΟΧΗΣ/ΠΡΟΙΚΑΣ/ΜΕΤΑΒΙΒΑΣΗΣ ΑΚΙΝΗΤΟΥ (1) 
ΧΡΟΝΟΛΟΓΙΑ ΦΟΡΟΛΟΓΙΑΣ:. 

ΣΤΟΙΧΕΙΑ ΚΛΗΡΟΝΟΜΟΥΜΕΝΟΥ/ΔΩΡΗΤΗ/ΓΟΝΕΑ/ΠΡΟΙΚΟΔΟΤΗ/ΠΩΛΗΤΗ (1) _ 

ΕΠΩΝΥΜΟ.ΟΝΟΜΑ.ΟΝΟΜΑ ΠΑΤΕΡΑ. 

ΕΠΩΝΥΜΙΑ 12 *. 

ΔΙΕΥΘΥΝΣΗ 131 .ΤΑΧ. ΚΩΔ.ΤΗΑ. 

Α.Φ.Μ. 

ΧΡΟΝΟΛΟΓΙΑ ΘΑΝΑΤΟΥ:.ΤΟΠΟΣ ΘΑΝΑΤΟΥ. |4) 

ΤΡΟΠΟΣ ΕΠΑΓΩΓΗΣ ΚΛΗΡΟΝΟΜΙΑΣ (4) . 


ΣΤΟΙΧΕΙΑ ΥΠΟΧΡΕΟΥ (ΚΛΗΡΟΝΟΜΟΥ/ΔΩΡΕΟΔΟΧΟΥ/ΤΕΚΝΟΥ/ΠΡΟΙΚΟΛΗΠΤΗ/ΑΓΟΡΑΣΤΗ 1 ' ) ) 

ΕΠΩΝΥΜΟ.ΟΝΟΜΑ.ΟΝΟΜΑ ΠΑΤΕΡΑ. 

ΕΠΩΝΥΜΙΑ 12 *. 

ΔΙΕΥΘΥΝΣΗ.ΤΑΧ. ΚΩΔ.ΤΗΛ.. 

Α.Φ.Μ.:. 

ΣΥΓΓΕΝΕΙΑ{ με θανόντα ή δωρητή): 


ΣΤΟΙΧΕΙΑ ΣΥΜΒΟΛΑΙΟΥ ,5) 


ΑΡΙΘΜΟΣ/ΧΡΟΝΟΛΟΓΙΑ . 

.ΣΥΜΒΟΛΑΙΟΓΡΑΦΟΣ. 

.ΕΔΡΑ . 

ΣΤΟΙΧΕΙΑ ΝΟΜΙΜΟΥ/ΦΟΡΟΛΟΓΙΚΟΥ ΕΚΠΡΟΣΩΠΟΥ/ΑΛΛΗΛΕΓΓΥΩΣ ΥΠΕΥΘΥΝΟΥ (1 *: 

ΕΠΩΝΥΜΟ. 

..ΟΝΟΜΑ.ΟΝΟΜΑ ΠΑΤΕΡΑ. 

.ΑΦΜ. 

ΔΙΕΥΘΥΝΣΗ. 

.ΤΑΧ. ΚΩΔ.Δ.Ο.Υ.:. 

.ΑΔΤ. 


Έχοντας υπόψη: 

α) τον Κώδικα Διατάξεων Φορολογίας Κληρονομιών, Δωρεών, Γονικών Παροχών, Προικών και Κερδών από τυχερά 
παίγνια, ο οποίος κυρώθηκε με το πρώτο άρθρο του ν. 2961/2001, όπως ισχύει, 

β) τις διατάξεις περί φορολογίας μεταβίβασης ακινήτων του α.ν. 1521/1950, ο οποίος κυρώθηκε με το ν. 1587/1950, 
όπως ισχύει, 

γ) τις διατάξεις των άρθρων |δ) ., 

δ) τις διατάξεις του Κώδικα Φορολογικής Διαδικασίας (ν.4174/2013), 

ε) τη με αριθμό Δ6Α 1036682ΕΞ2014/25.2.2014 απόφαση του Γενικού Γραμματέα Δημοσίων Εσόδων, 

στ) τη με αριθμό././20... εντολή ελέγχου., 

ζ) τις απόψεις του υπόχρεου, που διατυπώθηκαν εγνράφως, 

η) την από./.../.έκθεση ελέγχου τ... ελεγκτ., που επισυνάπτεται 

στην παρούσα, 

θ) το γεγονός ότι ο υπόχρεος υπέβαλε ανακριβείς/δεν υπέβαλε δηλώσεις/υπέβαλε τροποποιητική δήλωση/(άλλο) (1 * 

προβαίνουμε στην έκδοση της πράξης αυτής με τις ακόλουθες πληροφορίες: 

ΠΛΗΡΟΦΟΡΙΑΚΑ ΣΤΟΙΧΕΙΑ 

(*) 


ΑΞΙΑ ΔΗΛΩΣΗΣ 

ΑΞΙΑ ΕΛΕΓΧΟΥ 

Α. ΠΕΡΙΓΡΑΦΗ ΑΝΤΙΚΕΙΜΕΝΩΝ ΦΟΡΟΛΟΓΙΑΣ 



Β. ΑΠΑΛΛΑΓΕΣ βάσει των διατάξεων του ν. 



Γ.ΧΡΕΗ ΚΑΙ ΒΑΡΗ (7) 



Δ. ΑΞΙΑ ΛΟΙΠΩΝ ΔΗΛΩΣΕΩΝ, που δεν αποτελούν 
αντικείμενο του παρόντος έλεγχου αλλά λαμβάνονται 
υπόψη για τον υπολογισμό του φόρου ,7 ’ 



Ε. ΦΟΡΟΛΟΓΗΤΕΑ ΑΞΙΑ |7) 



ΣΤ. ΠΡΟΓΕΝΕΣΤΕΡΕΣ ΔΩΡΕΕΣ-ΓΟΝΙΚΕΣ ΠΑΡΟΧΕΣ (7) 



Ζ. ΣΥΝΟΛΙΚΗ ΦΟΡΟΛΟΓΗΤΕΑ ΑΞΙΑ 


| 


ΠΡΟΣΔΙΟΡΙΣΜΟΣ ΦΟΡΟΥ (*) 


1. ΥΠΟΛΟΓΙΣΜΟΣ ΑΝΑΛΟΓΟΥΝΤΟΣ ΦΟΡΟΥ βάσει των 
διατάξεων του ν. 


2. ΦΟΡΟΣ ΠΟΥ ΕΧΕΙ ΒΕΒΑΙΩΘΕΙ 181 


3. ΟΦΕΙΛΟΜΕΝΗ ΔΙΑΦΟΡΑ ΦΟΡΟΥ 


4. ΤΟΚΟΙ/ΠΡΟΣΤΙΜΑΉ ΠΡΟΣΘΕΤΟΙ ΦΟΡΟΙ/ΑΛΛΟ 


ΣΥΝΟΛΟ ΓΙΑ ΚΑΤΑΒΟΛΗ 



0 οφειλόμενας φόρος καταβάλλεται εντός τριάντα (30) ημερών από την κοινοποίηση της παρούσας πράξης, σε 
πιστωτικά ιδρύματα ή στα ΕΛ.ΤΑ., με χρήση κωδικού πληρωμής. 

././. 20 

Ο ΠΡΟΪΣΤΑΜΕΝΟΣ 


Επιδόθηκε την. 

Ο ΕΠΙΔΟΙΑΣ 


Ο ΠΑΡΑΛΑΒΩΝ 


Σπαείωσπ 1 : Σε περίπτωση αμφισβήτησης της οριστικής καταλογιστικής πράξης, κατά τις διατάξεις του άρθρου 63 
του ΚφΔ, ο υπόχρεος οφείλει να υποβάλει εντός τριάντα (30) ημερών από την κοινοποίηση αυτής, ενδικοφανή 
προσφυγή, με αίτημα την επανεξέταση της πράξης, στο πλαίσιο διοικητικής διαδικασίας από τη Διεύθυνση Επίλυσης 
Διαφορών της Γ.Γ.Δ.Ε. Απευθείας προσφυγή στα Διοικητικά Δικαστήρια κατά της πράξης είναι απαράδεκτη. Η αίτηση 
υποβάλλεται στη φορολογική αρχή που εξέδωσε την πράξη και αναφέρει τους λόγους και τα έγγραφα στα οποία 
βασίζεται το αίτημα επανεξέτασης. 


(1) Διαγράφεται κατά περίπτωση 

(2) Συμπληρώνεται σε περίπτωση νομικού προσώπου, νομικής οντότητας κ.λπ. 

(3) Για κληρονομούμενο συμπληρώνεται η διεύθυνση κατοικίας του εν ζωή 

(4) Συμπληρώνεται, εφόσον πρόκειται για κληρονομιά 

(5) Συμπληρώνεται, εφόσον συντάσσεται συμβολαιογραφικό έγγραφο 

(6) Συμπληρώνονται οι σχετικές διατάξεις που προβλέπουν την επιβολή πρόσθετου φόρου, προστίμου κ.λπ. 

(7) Δεν συμπληρώνεται, εφόσον πρόκειται για υπόθεση φ.μ.α. 

(8) Αφορά μόνο τον κύριο φόρο (και όχι πρόσθετους φόρους και πρόστιμα βάσει προγενέστερων του ΚΦΔ νόμων) 

(*) Στους πίνακες είναι δυνατή η προσθήκη γραμμών και στηλών κατά περίπτωση 

Η απόφαση αυτή να δημοσιευθεί στην Εφημερίδα της Κυβερνήσεως και θα ισχύσει από την 1η Ιανουάριου 2015. 

Αθήνα, 15 Οκτωβρίου 2014 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 




















































